**Z M L U V A**

**o prevode vlastníckeho práva k hnuteľným veciam**

*uzavretá v zmysle § 409 a nasl. zákona č. 513/1991 Zb. Obchodného zákonníka v znení neskorších predpisov medzi zmluvnými stranami*

**Obchodné meno** : **....................**

 **Sídlo** : ....................

 **IČO** : ..................

 **DIČ** : .......................

 **Zast.** : .........................

 Zapísaný v Obchodnom registri Okresného súdu ........., oddiel: .......,

vložka č.:

(ďalej ako „**predávajúci**“)

a

**Obchodné meno** : **Slovenská ľudová majolika, a.s.**

 **Sídlo** : Šúrska 32 B, 900 01

 **IČO** : 50 258 737

 **DIČ** : 2120354652

 **Zast.** : Ing. Miriam Fuňová, predseda predstavenstva

 Zapísaný v Obchodnom registri Okresného súdu Bratislava I, oddiel: Sa,

vložka č.:6346/B

(ďalej ako „**kupujúci**“)

(predávajúci a kupujúci ďalej spolu aj ako „**zmluvné strany**“ a každý samostatne aj ako „**zmluvná strana**“)

**Článok I**

**PREDMET ZMLUVY**

1. Predávajúci je výlučným vlastníkom hnuteľného majetku tak ako je tento špecifikovaný v prílohe č. 1, ktorá tvorí neoddeliteľnú súčasť tejto zmluvy (ďalej spoločne len ako „**predmet kúpy**“).
2. Predávajúci prevádza predmet kúpy na kupujúceho, kupujúci predmet kúpy nadobúda do svojho výlučného vlastníctva a zaväzuje sa za prevod predmetu kúpy zaplatiť predávajúcemu kúpnu cenu podľa článku II tejto zmluvy.
3. Zmluvné strany zhodne vyhlasujú, že berú na vedomie skutočnosť, že predmet kúpy bude financovaný z fondov EÚ na projekt Modranská majolika – inovatívne riešenia v tradičnom remesle, názov predmetu zákazky: obstaranie doplnkovej techniky na výrobu keramiky, hlavný kód CPV: 42641200-3: obrábacie stroje na keramiku (ďalej ako **„Projekt“**) s čím sú spojené niektoré práva a povinnosti vyplývajúce z tejto zmluvy, a to najmä, nie však výlučne, povinnosť predávajúceho strpieť kontrolu a právo kupujúceho od tejto zmluvy odstúpiť za podmienok uvedených v tejto zmluve.

**Článok II**

**KÚPNA CENA A PLATOBNÉ PODMIENKY**

1. Zmluvné strany sa dohodli na kúpnej cene predmetu kúpy vo výške **........ EUR** **/slovom .......... eur /** bez DPH (ďalej ako „**kúpna cena**“).
2. Kupujúci sa zaväzuje uhradiť kúpnu cenu predávajúcemu do (10) desiatich pracovných dní po odovzdaní predmetu kúpy podľa bodu 1 článku III zmluvy a doručení faktúry zo strany predávajúceho kupujúcemu podľa bodu 3 tohto článku II zmluvy.
3. Kupujúci sa zaväzuje predávajúcim vystavenú faktúru prevziať a svojim podpisom prevzatie faktúry potvrdiť. V prípade akýchkoľvek nedostatkov faktúry, je predávajúci povinný tieto nedostatky odstrániť v súlade s platnými právnymi predpismi, a to najneskôr do 3 (troch) pracovných dní od vrátenia faktúry zo strany kupujúceho predávajúcemu.
4. Kupujúci je povinný uhradiť kúpnu cenu predávajúcemu bezhotovostným prevodom alebo vkladom na bankový účet predávajúceho uvedený vo vystavenej faktúre.
5. Za deň úhrady kúpnej ceny sa považuje deň pripísania sumy rovnajúcej sa kúpnej cene na bankový účet predávajúceho podľa bodu 4. toho článku II zmluvy.
6. Ku kúpnej cene bude pripočítaná DPH v zmysle platného zákona č. 222/2004 Z. z. o dani z pridanej hodnoty v znení neskorších predpisov.

**Článok III**

**ODOVZDANIE PREDMETU KÚPY**

1. Predávajúci sa zaväzuje odovzdať predmet kúpy kupujúcemu v lehote do (10) desiatich pracovných dní odo dňa nadobudnutia účinnosti tejto zmluvy, pokiaľ sa zmluvné strany nedohodnú inak. O odovzdaní predmetu kúpy v prospech kupujúceho bude v deň odovzdania spísaný protokol o odovzdaní a prevzatí predmetu kúpy, ktorý bude podpísaný oprávnenými zástupcami oboch zmluvných strán. Kupujúci sa prevzatie predmetu kúpy zaväzuje potvrdiť svojím podpisom na protokole špecifikovanom v tomto bode.
2. Podpísanie protokolu o odovzdaní a prevzatí predmetu kúpy podľa bodu 1 tohto článku III zmluvy zo strany oboch zmluvných strán sa považuje za prevzatie predmetu kúpy kupujúcim, za predpokladu že došlo k skutočnému odovzdaniu predmetu kúpy v zmysle bodu 1 tohto článku III zmluvy. Pre vylúčenie pochybností zmluvné strany prehlasujú, že k podpísaniu protokolu o odovzdaní a prevzatí predmetu kúpy pristúpia až po skutočnom odovzdaní predmetu kúpy a jeho prezretí zo strany kupujúceho v zmysle ustanovení tejto zmluvy.
3. Nebezpečenstvo a zodpovednosť za škodu na predmete kúpy prechádza na kupujúceho okamihom podpísania protokolu o odovzdaní a prevzatí predmetu kúpy.
4. Zmluvné strany sa dohodli, že v prípade neuhradenia kúpnej ceny v súlade s článkom II tejto zmluvy predávajúci zostáva výlučným vlastníkom predmetu kúpy aj po jeho prevzatí kupujúcim a kupujúci nadobudne vlastníctvo k predmetu kúpy až úplným zaplatením celej kúpnej ceny v súlade s článkom II tejto zmluvy.
5. Predávajúci odovzdá kupujúcemu všetku jemu dostupnú dokumentáciu vzťahujúcu sa na jednotlivé veci tvoriace predmet kúpy, ako napr. záručné listy, certifikáty a iné doklady potrebné na riadne a bezpečné užívanie predmetu kúpy. Ak je pri obsluhe predmetu kúpy potrebné dodržať špeciálne postupy, odovzdá predávajúci kupujúcemu aj dokumentáciu týkajúcu sa obsluhy týchto hnuteľných vecí a to pri odovzdaní predmetu kúpy. Odovzdanie a prevzatie týchto dokumentov bude zaznamenané v protokole o odovzdaní a prevzatí predmetu kúpy v zmysle bodu 1 tohto článku III zmluvy.

**Článok IV**

**OSTATNÉ USTANOVENIA**

1. Predávajúci týmto záväzne prehlasuje, že na predmete kúpy neexistujú akékoľvek poškodenia, ktoré by bránili riadnemu užívaniu akejkoľvek veci patriacej do predmetu kúpy. Kupujúci záväzne prehlasuje, že poškodenia opísané v tomto bode sa považujú za vady a kupujúcemu z dôvodu ich existencie voči predávajúcemu vznikajú nároky z vád tovaru.
2. Predávajúci záväzne prehlasuje, že na ťarchu predmetu kúpy nebolo, nie je a ani nebude zriadené žiadne záložné alebo predkupné právo a predmet kúpy nebol, nie je a ani nebude zaťažený žiadnym dlhom. Predávajúci ďalej záväzne prehlasuje, že na predmete kúpy neviaznu žiadne ďalšie obmedzenia, ťarchy, zabezpečovacie alebo zádržné práva či práva tretích osôb, ani ďalšie obmedzenia alebo právne či faktické vady (či už sú, alebo nie sú zistiteľné či zistené v rámci prehliadky predmetu kúpy, ktorú je kupujúci oprávnený vykonať pred prevzatím predmetu kúpy).
3. Predávajúci záväzne prehlasuje, že je výlučným vlastníkom predmetu kúpy a jeho oprávnenie disponovať s predmetom kúpy nie je akokoľvek obmedzené. Predávajúci zároveň prehlasuje, že sú splnené akékoľvek a všetky podmienky v zmysle spoločenskej zmluvy a iných interných dokumentov predávajúceho, vyžadované na riadne uskutočnenie prevodu vlastníckeho práva k predmetu kúpy.
4. Predávajúci záväzne prehlasuje, že predmet kúpy nebol, nie je a ani nebude predmetom kúpnej zmluvy, darovania, resp. akejkoľvek inej dohody (písomnej či ústnej), ktorá by mohla mať za následok prevod či obmedzenie vlastníckeho práva k predmetu kúpy. Predávajúci zároveň záväzne prehlasuje, že predmet kúpy neprenajme, nepredá, nedaruje, inak neprevedie ani nebude vyvíjať úsilie na jeho prevod po uzatvorení tejto zmluvy, ani nevykoná žiadne opatrenie, ktoré by mohlo mať za následok zníženie hodnoty predmetu kúpy či jeho poškodenie.
5. Predmet kúpy nie je predmetom žiadnych nájomných zmlúv či iných obdobných zmlúv, ktorými by tretia osoba získala právo užívať predmet kúpy či akúkoľvek jeho časť.
6. Predmet kúpy, resp. akákoľvek jeho časť nevykazuje žiadne funkčné nedostatky (napr. vo forme chýbajúcich skrutiek, gombíkov, napájacích káblov, a pod.). V prípade, že takéto nedostatky existujú, je predávajúci povinný na ne kupujúceho upozorniť. Akýkoľvek funkčný nedostatok v zmysle tohto bodu sa považuje za vadu predmetu kúpy, z dôvodu existencie ktorej vznikajú kupujúcemu nároky z vád tovaru.
7. Pre vylúčenie pochybností sa zmluvné strany dohodli, že vadou predmetu kúpy sa rozumejú aj vady odlišné od vád jednoznačne špecifikovaných v tejto zmluve. Vadou sa pritom pre potreby tejto zmluvy rozumie odchýlka v kvalite či parametroch predmetu kúpy, alebo absencia takej vlastnosti predmetu kúpy, ktorá je pre daný druh tovaru obvyklá.
8. Predávajúci záväzne prehlasuje, že v súčasnosti neeviduje akékoľvek záväzky ani daňové nedoplatky, ktoré by spôsobili alebo mohli spôsobiť vznik záložného práva na predmet kúpy, vedenie exekúcie na predmet kúpy, alebo akékoľvek iné obmedzenie nerušeného výkonu vlastníckeho práva vo vzťahu k predmetu kúpy.
9. Predávajúci poskytuje na predmet kúpy záruku v trvaní 24 (dvadsaťštyri) mesiacov. Záručná doba začína plynúť dňom písomného prevzatia predmetu kúpy.
10. V prípade výskytu akejkoľvek vady alebo nedostatku predmetu kúpy, resp. jeho časti, ktorú mal tovar v čase jeho odovzdania kupujúcemu alebo sa vyskytla v záručnej dobe, je kupujúci povinný o takejto vade alebo nedostatku predávajúceho upozorniť reklamáciou bez zbytočného odkladu, najneskôr však do 15 pracovných dní odo dňa zistenia vady či poškodenia. Predávajúci je v takom prípade povinný pristúpiť k odstráneniu vady v lehote 5-ich pracovných dní odo dňa doručenia reklamácie. K odstráneniu vady je predávajúci povinný pristúpiť jedným z nasledovných spôsobov:
11. odstránením reklamovanej vady či poškodenia opravou, ak je vada opraviteľná;
12. výmenou reklamovanej vady tovaru jeho nahradením za nový tovar, a to v prípade, že sa jedná o vady, ktoré nie sú opraviteľné. V prípade, že z objektívnych dôvodov (nedostupnosť príslušného druhu tovaru na trhu) nie je možné nahradiť vadný tovar novým tovarom rovnakého výrobcu, druhu a typu, je predávajúci oprávnený zabezpečiť nahradenie tovaru aj novým tovarom, ktorý spĺňa všetky kvalitatívne parametre pôvodného tovaru a je najbližší jeho povahe a účelu a to s predchádzajúcim písomným súhlasom kupujúceho.
13. V prípade neodstránenia vád tovaru v zmysle písmena a), alebo b) bodu 10 tohto článku je kupujúci oprávnený zabezpečiť odstránenie príslušnej vady alebo nedostatku prostredníctvom tretej osoby a to na náklady kupujúceho. Odstránením vady alebo nedostatku v zmysle tohto bodu sa rozumie buď zabezpečenie opravy vadnej časti predmetu kúpy (vrátane akýchkoľvek súvisiacich nákladov), resp. výmena vadného predmetu kúpy za nový predmet kúpy. V prípade, že z objektívnych dôvodov (nedostupnosť príslušného druhu tovaru na trhu) nie je možné nahradiť vadný tovar novým tovarom rovnakého výrobcu, druhu a typu, je kupujúci oprávnený zabezpečiť nahradenie tovaru aj novým tovarom, ktorý spĺňa všetky kvalitatívne parametre pôvodného tovaru a je najbližší jeho povahe a účelu. Kupujúci je pritom oprávnený zvoliť formu a spôsob odstránenia vady v zmysle tohto bodu podľa vlastného uváženia.
14. V prípade neodstránenia vád tovaru v zmysle písmena a) a b) bodu 10 tohto článku je kupujúci oprávnený odstúpiť od tejto zmluvy v časti zodpovedajúcej príslušnej vadnej časti predmetu kúpy. Predávajúci je v takom prípade povinný vydať kupujúcemu časť kúpnej ceny, ktorá zodpovedá hodnote časti predmetu kúpy, vo vzťahu ku ktorej kupujúci od tejto zmluvy odstúpil.
15. Kupujúci je povinný uhradiť kúpnu cenu v zmysle tejto zmluvy riadne a včas. V prípade omeškania s uhradením kúpnej ceny zo strany kupujúceho vzniká predávajúcemu nárok na zaplatenie zmluvnej pokuty vo výške 0,02% z nezaplatenej časti kúpnej ceny za každý začatý deň omeškania.
16. V prípade, že sa ktorékoľvek z prehlásení predávajúceho v zmysle tohto článku ukáže ako nepresné, nepravdivé či zavádzajúce, vzniká kupujúcemu nárok na zaplatenie zmluvnej pokuty vo výške 0,5% z kúpnej ceny. Tým nie je dotknutý nárok na náhradu škody.
17. Zmluvné strany sa dohodli, že písomnosti doručované v zmysle tejto zmluvy či v akejkoľvek súvislosti s touto zmluvou sa doručujú prostredníctvom spoločnosti Slovenská pošta, a.s. alebo zasielateľskou službou. V prípade nedoručenia písomnosti na adresu predávajúceho a/alebo kupujúceho uvedenú v záhlaví tejto zmluvy s poznámkou „adresát neznámy“, odmietnutím prevzatia zásielky, alebo neprevzatím zásielky zmluvnou stranou, ktorá je adresátom, považujú sa písomnosti za doručené tretím dňom odo dňa ich uloženia na príslušnej pošte. Za doručovanie písomností v zmysle tejto zmluvy sa považuje aj doručovanie na nasledovné e-mailové adresy: predávajúci (............@...........), kupujúci (............@...........). V prípade doručovania formou e-mailu sa písomnosť považuje za doručenú okamihom uskutočnenia prenosu, v prípade akýchkoľvek pochybností v pracovný deň nasledujúci po dni odoslania príslušného e-mailu. Zmluvné strany sú povinné si navzájom oznamovať akékoľvek zmeny údajov relevantných pre doručovanie písomností v zmysle tejto zmluvy.
18. Zmluvné strany sa dohodli, že písomné odstúpenia od tejto zmluvy a akékoľvek a všetky písomnosti týkajúce sa alebo súvisiace s ukončením zmluvného vzťahu založeného touto zmluvou, vrátane písomností týkajúcich sa a/alebo súvisiacich s neplatnosťou vyššie uvedených zmluvných strán, musia byť druhej zmluvnej strane doručované výlučne prostredníctvom pošty a/alebo zasielateľskou službou, pričom elektronické doručovanie predmetných písomností je vylúčené.
19. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, či doručovanie písomností v zmysle tejto zmluvy, najmä všetky zmeny týkajúce sa uzavretia tejto zmluvy, zmeny či zánik ich právnej subjektivity, adresu ich sídla, alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá Zmluvná strana nesplní túto povinnosť, nebude oprávnená namietať, že neobdržala akékoľvek oznámenie či písomnosť, a zároveň zodpovedá za akúkoľvek takto spôsobenú škodu.
20. Zmluvné strany sa dohodli na vylúčení aplikácie ustanovenia § 436 až § 441 zákona č. 513/1991 Zb. Obchodný zákonník v znení neskorších právnych predpisov (ďalej aj „**Obchodný zákonník**“) na zmluvný vzťah založený medzi zmluvnými stranami touto zmluvou a to v rozsahu, ktorý je touto zmluvou odlišne upravený od príslušných ustanovení § 436 až § 441 Obchodného zákonníka. V prípade výskytu akýchkoľvek vád predmetu kúpy po jeho prevzatí kupujúcim, ktorých odstraňovanie nie je upravené touto zmluvou, sa predmetné ustanovenia aplikujú.
21. Predávajúci sa zaväzuje strpieť výkon kontroly a/alebo auditu súvisiaceho s dodávaným tovarom do uplynutia lehôt uvedených v zmluve o poskytnutí  nenávratného finančného príspevku uzavretej medzi kupujúcim a poskytovateľom finančných prostriedkov z fondov EÚ na Projekt podľa požiadaviek kupujúceho a/alebo poskytovateľa, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

**Článok V**

**UKONČENIE ZMLUVY**

1. V prípade, že sa ktorékoľvek z prehlásení predávajúceho ukáže ako nepravdivé, nesprávne alebo neúplné, je kupujúci oprávnený odstúpiť od tejto zmluvy.
2. Kupujúci je oprávnený bez akýchkoľvek sankcií odstúpiť od tejto zmluvy v prípade, kedy ešte nedošlo k plneniu z tejto zmluvy a výsledky administratívnej finančnej kontroly zo strany poskytovateľa finančných prostriedkov z fondov EÚ na Projekt neumožňujú financovanie výdavkov vzniknutých z obstarávania tovarov alebo iných postupov.
3. V prípade odstúpenia od tejto zmluvy sa zmluvný vzťah považuje za ukončený okamihom doručenia odstúpenia druhej zmluvnej strane.

**Článok VI**

**ZÁVEREČNÉ USTANOVENIA**

1. Táto zmluva nadobúda platnosť dňom jej podpísania oboma zmluvnými stranami a účinnosť dňom ukončenia finančnej kontroly, v rámci ktorej poskytovateľ finančných prostriedkov z fondov EÚ na Projekt neidentifikoval nedostatky, ktoré by mali alebo mohli mať vplyv na výsledok verejného obstarávania pokiaľ v tejto zmluve nie je uvedené inak.
2. Zmluvné strany sa dohodli, že ustanovenie bodu 3 článku I, bodu 19 článku IV a článok V tejto zmluvy nadobúdajú platnosť a účinnosť dňom podpisu oboma zmluvnými stranami.
3. Ak by niektoré z ustanovení tejto zmluvy bolo neplatné, alebo by sa takým stalo neskôr, nebude tým dotknutá platnosť ostatných ustanovení tejto zmluvy. Zmluvné strany sa zaväzujú vyvinúť maximálne úsilie na konvalidáciu neplatného ustanovenia zmluvy, a ak taká konvalidácia nebude možná, zmluvné strany sa zaväzujú nahradiť neplatné ustanovenie takým ustanovením, ktoré sa svojim obsahom a povahou čo najviac približuje účelu, ktorý chceli zmluvné strany dosiahnuť neplatným ustanovením zmluvy.
4. Zmluvné strany sa dohodli, že akékoľvek právne vzťahy touto zmluvou neupravené sa riadia príslušnými ustanoveniami Obchodného zákonníka s výnimkami uvedenými v bode 18 článku IV tejto zmluvy.
5. Zmluvné strany sa dohodli, že akékoľvek spory, ktoré vzniknú v súvislosti s touto zmluvou, vrátane sporov o jej platnosť, výklad, alebo zrušenie, budú predložené na rozhodnutie príslušným súdom na území Slovenskej republiky.
6. Túto zmluvu je možné meniť len na základe písomných dodatkov odsúhlasených a podpísaných oboma zmluvnými stranami.
7. Táto zmluva je vyhotovená v dvoch exemplároch, z ktorých každá zmluvná strana obdrží po jednom exemplári. Každý z exemplárov má platnosť originálu.
8. Zmluvné strany po prečítaní tejto zmluvy prehlasujú, že súhlasia s jej obsahom, že táto bola spísaná na základe pravdivých údajov a že ich zmluvná voľnosť a právna spôsobilosť nie je obmedzená a nie sú im známe žiadne skutočnosti, ktoré by túto zmluvnú voľnosť obmedzovali.

V Bratislave, dňa ......................

**Za predávajúceho:**  **Za kupujúceho:**

 ............................................. ...............................................

 **Slovenská ľudová majolika, a.s.**

 Ing. Miriam Fuňová

 predseda predstavenstva

*Príloha č. 1 – špecifikácia predmetu kúpy*

**Príloha č. 1**

Špecifikácia predmetu kúpy

**HRNČIARSKY KRUH pre točenie vysokých výrobkov (1 ks)**

Základné požiadavky

* Nastaviteľná výška
* Elektronická regulácia otáčok so stabilnou silou točenia s poistkou proti samovoľnému roztočeniu
* Voľné otáčanie pre maľovanie a retušovanie keramiky v nulových otáčkach
* Žiadne vibrácie pri točení
* Nízka hlučnosť, bezprevodová konštrukcia
* Možnosť jednoducho meniť smer otáčok
* Napájanie zo štandardnej siete
* Nožný pedál s možnosťou točenia aj bez
* Stabilná konštrukcia na minimálne 3 oporných bodoch
* Odkladací stolík a záchytné umývadlo
* Bez pripojenej sedačky
* Vrátane dopravy, montáže a školenia
* alebo ekvivalent

**Vákuový závitový lis na hlinu (1 ks)**

Základné požiadavky

* Systém dvoch slimákových závitov
* Odstránenie zostávajúceho vzduchu z keramickej hmoty
* Vytlačovacia kapacita minimálne 200kg / hodinu
* Materiál: nerez, ľahká údržba a umývanie
* Poistka proti preťaženiu, bezpečnostné spínače
* Vrátane posuvníka (valcového), odrezávacej struny na vytláčacej hubici, krytiek a náradia pre údržbu
* Vrátane sady šablón, dopravy, montáže a školenia
* alebo ekvivalent

**Valcovacia stolica na hlinu (1 ks)**

Základné požiadavky

* Plát do hrúbky 75 mm
* Synchronizácia valcovania rozdelením tlaku na plochu a kontrola plátu
* Prevod a ovládacie koleso, možnosť zmenu na ovládaciu kľuku
* Vrátane sady plátien, dopravy, montáže a školenia
* alebo ekvivalent